**LĒMUMS**

Liepājā

|  |  |
| --- | --- |
| 2022.gada 15.septembrī |  Nr.341/13(prot. Nr.13, 15.§) |

Par nekustamo īpašumu Invalīdu ielā 4,

Liepājā, nodošanu lietošanā

Lai veicinātu kultūras un tūrisma attīstību pilsētā, pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1punktu, piekto un sesto daļu, izskatot sabiedriskā labuma organizācijas, biedrības “Karostas glābšanas biedrība” 2022.gada 15.augusta iesniegumu un Liepājas valstspilsētas pašvaldības domes pastāvīgās Finanšu komitejas 2022.gada 8.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Nodot atkārtoti sabiedriskā labuma organizācijai, biedrībai “Karostas glābšanas biedrība” (Valsts ieņēmumu dienesta lēmums, reģistrēts sabiedriskā labuma organizāciju reģistrā 2011.gada 12.decembrī ar Nr.8.14-6/86838, darbības joma - kultūras veicināšana) lietošanā bez atlīdzības uz 10 (desmit) gadiem Liepājas valstspilsētas pašvaldības nekustamo īpašumu Invalīdu ielā 4, Liepājā, kadastra Nr.17000020115, kas sastāv no zemesgabala 3794 kv.m platībā un divstāvu mūra ēkas ar platību 1155,5 kv.m (nekustamā īpašuma bilances vērtība uz 2022.gada 1.augustu - 28606,78 EUR), ar mērķi veikt sabiedriskā labuma darbību kultūras veicināšanā.

 2. Uzdot Liepājas pilsētas pašvaldības iestādei “Nekustamā īpašuma pārvalde” slēgt līgumu ar sabiedriskā labuma organizāciju, biedrību “Karostas glābšanas biedrība” par lēmuma 1.punktā minētā nekustamā īpašuma nodošanu lietošanā, paredzot līgumā šādus noteikumus:

2.1. nekustamais īpašums Invalīdu ielā 4, Liepājā, kas sastāv no zemesgabala 3794 kv.m platībā un divstāvu mūra ēkas, tiek nodots lietošanā sabiedriskā labuma organizācijai, biedrībai “Karostas glābšanas biedrība” uz 10 (desmit) gadiem, parakstot nodošanas un pieņemšanas aktu;

2.2. nekustamais īpašums tiek nodots lietošanā apmierinošā stāvoklī;

2.3. nekustamais īpašums tiek nodots atpakaļ Liepājas valstspilsētas pašvaldībai, ja tas sabiedriskā labuma organizācijai, biedrībai “Karostas glābšanas biedrība” nav nepieciešams, netiek izmantots sabiedriskā labuma veikšanai vai brīdī, kad sabiedriskā labuma organizācija, biedrība “Karostas glābšanas biedrība” zaudē sabiedriskā labuma organizācijas statusu;

2.4. ja sabiedriskā labuma organizācija, biedrība “Karostas glābšanas biedrība” zaudē sabiedriskā labuma organizācijas statusu, līdz īpašuma atbrīvošanai maksā nomas maksu, ko noteicis sertificēts vērtētājs;

2.5. sabiedriskā labuma organizācija, biedrība “Karostas glābšanas biedrība” nodrošina teritorijas, ēkas un tajā esošo komunikāciju uzturēšanu kārtībā, uztur telpās tām vajadzīgo mikroklimatu;

2.6. sabiedriskā labuma organizācija, biedrība “Karostas glābšanas biedrība” slēdz līgumus ar pakalpojumu sniedzējiem par īpašuma uzturēšanai nepieciešamo pakalpojumu saņemšanu, maksā par saņemtajiem pakalpojumiem un maksā nodokļus, ar kuriem ir aplikts vai var tikt aplikts nekustamais īpašums;

2.7. Liepājas valstspilsētas pašvaldība neatbild par sabiedriskā labuma organizācijas, biedrības “Karostas glābšanas biedrība” veiktajiem ieguldījumiem un izdevumiem tai lietošanā nodotajā nekustamajā īpašumā. Beidzoties līgumam, sabiedriskā labuma organizācijas, biedrības “Karostas glābšanas biedrība” veiktie ieguldījumi un izdevumi, tai skaitā nepieciešamie un derīgie, netiek atlīdzināti;

2.8. līgums tiek izbeigts, ja sabiedriskā labuma organizācija, biedrība “Karostas glābšanas biedrība” neievēro līgumā paredzētos nosacījumus.

3. Lēmums zaudē spēku, ja sabiedriskā labuma organizācija, biedrība “Karostas glābšanas biedrība” viena mēneša laikā no lēmuma pieņemšanas neparaksta līgumu par lēmuma 1.punktā minētā īpašuma lietošanu.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Nekustamā īpašuma pārvaldei, Nekustamā īpašuma pārvaldes Konversijas nodaļai |